**I Z V J E Š Ć E**

sa 5. vanredona sjednice Općinskog vijeća Općine Kršan održane dana 22. prosinca 2016. godine, na kojoj je prisustvovalo 13 vijećnika Općinskog vijeća Općine Kršan.

Na sjednici Općinskog vijeća Općine Kršan donijeti su sljedeći akti:

**1.** **Odluka o suglasnosti za provedbu ulaganja prema priloženom „ Opisu projekta7operacije“, unutar mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014-2020“ na području Općine Kršan**,

Općina Kršan prijavljuje, na natječaj unutar mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014-2020“, za provedbu podmjere 7.2. „Ulaganja u izradu, poboljšanje ili proširenje svih vrsta male infrastrukture, uključujući ulaganja u obnovljive izvore energije i uštedu energije“, operacija 7.2.2. Ulaganja u građenje nerazvrstanih cesta, projekt „Izgradnja građevine infrastrukturne namjene- prilazna cesta sa D66 naselju Načinovići, 3. skupine“, kao nerazvrstane ceste. Sastavni dio obvezne dokumentacije zahtjeva za potporu je Odluka predstavničkog tijela o suglasnosti za provedbu navedenog ulaganja na području Općine Kršan. Procijenjena vrijednost troškova građenja iznosi 2.000.000,00 kn (bez PDV-a).

**2.** **Odluka da se obavljanje komunalnih poslova Nabave električne energije za javnu rasvjetu na području Općine Kršan, putem pisanog ugovora, na rok od dvije godine, povjeri društvu HEP-OPSKRBA d.o.o. Zagreb, Ulica Grada Vukovara 37**

Temeljem provedenog Poziv za podnošenje ponuda za obavljanje komunalne djelatnosti Nabave električne energije za javnu rasvjetu na području Općine Kršan, putem pisanog ugovora koji je upućen društvu RWE ENERGIJA d.o.o. Zagreb, Capraška 6, društvu HRVATSKI TELEKOM d.d., Zagreb, Roberta Frangeša Mihanovića 9, društvu HEP - OPSKRBA d.o.o. Zagreb, Ulica Grada Vukovara 37, društvu GEN-I d.o.o. Zagreb, Radnička cesta 54, društvu CRODUX PLIN d.o.o. Zagreb, Savska Opatovina 36, kao najpovoljnija ponuda (temeljem kriterija najniže cijene) izabrana je ponuda društva HEP - OPSKRBA d.o.o. Zagreb, Ulica Grada Vukovara 37.

**3. Odluka o poništenju djela natječaja za prodaju nekretnina**

Poništava se dio Natječaja KLASA: 943-01/16-01/17 URBROJ: 2144/04-05-16-6 od 09. prosinca 2016. godine za prodaju nekretnina u vlasništvu/suvlasništvu Općine Kršan (u daljnjem tekstu: Natječaj), raspisan na temelju Odluke Općinskog vijeća Općine Kršan, KLASA: 022-04/16-01/11 URBROJ: 2144/04-01-16-14 od 22. studeni 2016. godine, a objavljen dana 09. prosinca 2016. godine, za redni broj ''2“ k.č. 8/2 ZGR upisana u z.k.ul. 364 k.o. Šušnjevica, u suvlasništvu Općine Kršan u 2/6 udjela, u naselju Šušnjevica.

**4. Odluka o stavljanju van snage odluke Općinskog vijeća od 24. studeni 2015.**

Općinsko vijeće Općine Kršan donijelo je Odluku KLASA: 021-05/15-01/10 URBROJ: 2144/04-05-15-6 od 24. studeni 2015. godine o prodaji nekretnine označene kao kat. čest. br. 371/1 ZGR z.k.ul. 47 u k.o. Kršan u naselju Kršan – Pristav, ali budući ista nije provedena, ista se stavlja se van snage.

**5. Odluka o prodaji nekretnine**

Općinsko vijeća donijelo je Odluku o pristupanju objavi natječaja i prodaji nekretnine označene kao kat. čest. br. 371/1 ZGR z.k.ul. 47 u k.o. Kršan u naselju Kršan – Pristav. Ukupna procijenjena vrijednost nekretnine je 413.848,23 kn, s mogućnost obročne otplate u 24 rate.

**OPĆINSKO VIJEĆE OPĆINE KRŠAN**

Kršan, 23. prosinca 2016.

**Općinski načelnik**

 **Valdi Runko**

Izvješće za WEB stranicu sastavila:

 Glorija Fable